
Mae cyfleodd a heriau yng nghymuned ysgol yn dylanwadu ar yr addysgu, dysgu, ac agweddau eraill yr ysgol. Trwy fynychu sesiynau pontio, welais sut y gall ysgol defnyddio’r gymuned i gefnogi’r dysgu. Mae’r Ysgol pontio (Ysgol X) yn ysgol drefol sydd a 482 disgybl o oedran 3 I 11 oed (Estyn, 2018). Mae Ysgol X yn gweithio gyda’r gymuned agos i roi gymaint o brofiadau a chyfleodd i’r plant a phosib. Dywed (Estyn, 2018); “The school is very active in the local area and the wider community”.

Mae dechrau yn yr ysgol gynradd yn gam mawr i unrhyw blentyn a’i deulu. Bydd y graddau y mae’n ‘barod i ddysgu’ yn cael effaith fawr ar ei argraffiadau cyntaf o’r ysgol, a gall effeithio’n barhaus hefyd ar ei gyrhaeddiad addysgol. Mae lleoliadau’r blynyddoedd cynnar ac ysgolion cynradd yn gallu gweithio gyda theuluoedd a chyda’i gilydd i helpu i hwyluso’r trosglwyddo ac annog mwy o deuluoedd i helpu eu plant i fod ‘yn barod i ddysgu’. (Llywodraeth Cymru, 2016)

Mae Ysgol X yn cefnogi teuluoedd hyd yn oed cyn i blentyn dechrau yn yr ysgol. Mae’r ysgol yn treulio amser yn paratoi rhieni a gofalwyr am yr amser pan fydd y plentyn yn ddechrau yn yr ysgol. Dywed (Llywodraeth Cymru, 2016) y mae plant oedran dechrau ysgol yn tueddu i setlo’n gyflymach os mae ganddyn nhw digon o iaith a’r gallu i wrando. Dim ond 10% o ddisgyblion ysgol X oedd yn siarad Cymraeg gartref yn 2018 yn ôl (Estyn, 2018). Gan fod Cymraeg yw prif iaith Ysgol X, mae’r ffigwr yma i weld yn isel, ac felly yn her. Mae Ysgol X yn cefnogi’r teuluoedd sydd â dim neu ychydig o Gymraeg. Mae Ysgol X yn darparu cyrsiau dysgu Cymraeg am ddim i rieni neu ofalwyr sydd â phlant sydd yn dechrau yn yr ysgol. Yn ôl (Llywodraeth Cymru, 2016) “mae tystiolaeth yn dangos bod hyfforddi rhieni/gofalwyr i addysgu sgiliau darllen penodol i’w plant yn gallu bod mwy na dwywaith yn fwy effeithiol nag annog rhieni/gofalwyr i wrando ar eu plentyn yn darllen”. Yn ogystal, cyn dechrau mae rhiant neu ofalwr pob plentyn yn derbyn llyfryn ‘Dysgu gyda Sam’ sydd yn gynllun datblygu sgiliau darllen, deall ac ysgrifennu cynnar plentyn yng Nghymraeg. Mae’r llyfryn yma yn hybu rhieni i helpu’r plentyn dechrau ymarfer y sgiliau yma cyn neu wrth iddyn nhw ddechrau yn yr ysgol. Dengys bod pwysigrwydd yr iaith Gymraeg i’r ysgol yn dylanwadi ar y disgyblion gan ddywed (Estyn, 2018) bod rhan fwyaf o’r disgyblion yn cymryd balchder yn yr iaith Cymraeg ac yn eu defnyddio’n effeithion wrth siarad â chyfoedion ac oedolion. Mae sgiliau llafar ddisgyblion yr ysgol yn datblygu’n dda yn gyflym ar ôl iddyn nhw ddechrau yn y dosbarth meithrin (Estyn, 2018).

Mae’r tîm rheoli Ysgol X yn gweld bod rhieni yn chwarae rôl weithredol yn addysg eu plant (Estyn, 2018) trwy gydol eu hamser yn yr ysgol, ac felly yn treulio amser i adeiladu perthnasoedd cryf gyda’r teuluoedd. Mae’r ysgol yn llwyddo i ymgysylltu rhieni gan fod nhw’n cydweithio gyda theuluoedd ac yn ceisio grymuso rhieni (Goodall & Vorhaus, 2011).
Mae pob teulu’n wahanol ac er mwyn datblygu strategaeth effeithiol ar gyfer ymgysylltu â theuluoedd rhaid cael dealltwriaeth dda o anghenion ac amgylchiadau’ch teuluoedd” (Llywodraeth Cymru, 2016)(tudalen 15). Mae adeiladu perthnasoedd cryf gyda theuluoedd yn gallu helpu’r addysgu o ran deall sut mae’r teuluoedd yn cefnogi’r dysgu adref ac er mwyn gynllunio strategaethau i gefnogi dysgu'r plentyn wrth ystyried yr anghenion, dymuniadau a rhwystrau unigol. Mae Ysgol X, felly, yn gweithredu polisi drws agored ar gyfer rhieni a gofalwyr plant yr ysgol. Mae croeso gyda’r rhieni neu ofalwyr i sgwrsio gyda’r prifathro ar unrhyw adeg os mae yna rywbeth yn eu poeni. Mae’r polisi yma yn dangos i deuluoedd bod yr Ysgol yna i gefnogi nhw yn ogystal â'u phlant, ac yn darparu cyfle i ymyrraeth gynnar pan bod problemau yn codi. Yn ogystal mae’r polisi drws agored yn ffordd i’r prifathro dod i adnabod teuluoedd plant yr ysgol, gan fod rhieni am i’r “ysgol eu hadnabod yn bersonol fel unigolion” (Llywodraeth Cymru, 2016). Mae staff Ysgol X hefyd yn dod i adnabod teuluoedd plant yr ysgol trwy’r nosweithiau rhieni sydd yn cael eu cynnal. Er bod prif ffocws y nosweithiau yma yw trafod y plentyn a’i chynnydd, mae’n bwysig i’r athrawon cadw amser i “ymgysylltu â theuluoedd i feithrin perthynas gadarnhaol mewn partneriaeth” ac i drafod gyda nhw sut y gallen nhw cefnogi’r dysgu adref (Llywodraeth Cymru, 2016).

Mae astudiaeth achos (Estyn, n.d.) yn dweud bod wrth i’r ysgol wneud teuluoedd yn rhan o’r proses o ddysgu mae’r safonau llythrennedd, rhifedd a phresenoldeb wedi gwella ar draws yr ysgol. Mae Ysgol X hefyd yn annog teuluoedd i fod yn rhan o ddysgu eu plant. Mae’r ysgol yn gwahodd rhieni i mewn i’r ysgol am ddiwrnod i arsylwi gwersi, gelwir yn wythnos ‘Dewch a rhiant i’r ysgol’. Mae’r strategaeth yma yn dangos i rieni sut mae’r dysgu yn digwydd. Gwelir y rhieni, trefn y diwrnod, beth mae’r plant yn dysgu a sut maen nhw’n eu dysgu. Dywed yn adroddiad Estyn bod y strategaeth yma yn llwyddiannus gan fod e’n codi ymwybyddiaeth rhieni o sut mae athrawon yn addysgu agweddau o’r cwricwlwm (Estyn, 2018). Yn ogystal, yn ystod y diwrnodau yma, gall y rhieni sgwrsio gyda phlant eraill y dosbarth, sydd yn gallu rhoi iddyn nhw fwy o syniad o ble mae eu plentyn nhw o ran datblygiad, ac yna helpu nhw meddwl am y camau nesaf y gallen nhw gwneud i gefnogi’r dysgu adref. Mae llyfrau gwaith plant Ysgol X hefyd yn mynd adref pob hanner tymor. Trwy wneud hyn mae’r rhieni yn gallu cadw ynghlwm a sut mae’u plentyn yn cynyddu yn yr ysgol, o ran safon eu gwaith, yn ogystal â chadw’n gyfoes a’r themâu y maen nhw’n eu dysgu amdano.

Mae Ysgol X hefyd yn cydnabod bod sefyllfa ariannol pob teulu yn wahanol. Dywed  (Egan, 2013) bod tystiolaeth gryf yn dangos bod byw mewn tlodi yn cael effaith anferthol ar lefel cyflawniad plant yng Nghymru, ac o ganlyniad un o’r blaenoriaethau yw lleihau’r effaith mae tlodi yn cael ar yr hyn y mae plant yn ei gyflawni yn yr ysgol. Mae (McFarlane, 2022) hefyd yn dweud bod tlodi yn cael effaith ar y dysgu, ond yn ychwanegu bod tlodi yn cael effaith ar brofiadau plentyn yn yr ysgol.  Dim ond tua 7% o blant ysgol X sydd yn cael prydiau bwyd am ddim yn ôl (Estyn, 2018), sydd yn ffigwr isel i gymharu gyda’r cyfartaledd cenedlaethol. Fodd bynnag, mae’r Ysgol yn ceisio cefnogi’r teuluoedd yna sydd yn dioddef yn ariannol a welir yn llwyddiannus gan fod rhan fwyaf o ddisgyblion, gan gynnwys y rhain sydd yn derbyn prydiau fwyd am ddim, yn gwneud cynnydd wrth iddyn nhw symud trwy’r ysgol ac yn cyflawni’n dda (Estyn, 2018). Mae gan yr ysgol cynllun ‘Nearly New’, sef gwerthu dillad ysgol sydd wedi cael eu hailgylchu, am rad, gan fod gwisg ysgol yn gallu fod yn ddrud i deuluoedd, yn enwedig pan mae’r plant yn tyfu’n gyflym. Yn ogystal, mae Ysgol X yn cynnal sesiynau coginio i deuluoedd bregus. Mae’r sesiynau yma yn rhoi syniadau i deuluoedd o’r fath o bethau gallen nhw coginio am rad. Mae'r rhain yn dod yn fwy pwysig i deuluoedd ar hyn o bryd, can ystyried yr argyfwng costau byw, lle welir bod rhai teuluoedd yn methu fforddio bwydo eu plant. Mae’r ysgol hefyd yn gweithio gydag elusennau lleol ac yn cefnogi sefydliadau lleol, fel banciau bwyd, i geisio lleihau tlodi yn y gymuned agos gan fod nhw’n adnabod bod y sefydliadau yma yn  hanfodol i rai teuluoedd.

Fel ffyrdd o annog teuluoedd i gefnogi’r gwahanol feysydd dysgu, mae Ysgol X yn gwahodd rhieni i rannu ei arbenigedd gyda phlant yr ysgol. Mae’r strategaeth yma yn gallu ysbrydoli plant yr ysgol a hefyd yn creu teimlad o berthyn i’r rhieni gan fod rhieni yn “hoffi cael eu cynnwys yn ysgol eu plentyn” (Llywodraeth Cymru, 2016).

Mae Ysgol X yn gweithio’n agos gyda’r cymuned a busnesau lleol; “The school is very active in the local area and the wider community. Pupils develop a strong sense of belonging to their community by visiting and performing for different audiences regularly, such as the local church or in homes for the elderly” (Estyn, 2018). Gan fod yr ysgol wedi’i lleoli yn drefol mae yna nifer o gyfleoedd ar gael i’r plant, i gymharu gyda phlant yn ysgolion mwy gwledig. Mae Ysgol X yn defnyddio’r gymuned i gefnogi’r dysgu. Bydd disgyblion Ysgol X yn cael nifer o gyfleoedd i fynd allan yn y gymuned a chael profiadau go iawn yn ystod eu hamser yn yr ysgol, er enghraifft, mae’r disgyblion yn cael y cyfle i fynd allan i’r archfarchnad leol, lle maen nhw’n gallu dysgu am arian a hefyd trafod bwyta’n iach yn a byd go iawn, nid dim ond yn amgylchedd dosbarth.

Mae’r ysgol yn gweithio’n effeithiol gydag asiantaethau allanol, sy’n mynychu’r ysgol yn rheolaidd. Mae staff yr ysgol yn manteisio o’r cymorth er mwyn gwella cynnydd a lles y disgyblion a’u teuluoedd mewn ffyrdd llwyddiannus (Estyn, 2018). Fel y mae’r ysgol yn annog rhieni i gefnogi’r dysgu adref, mae’r ysgol hefyd yn cefnogi’r dysgu sydd fel arfer yn digwydd yn y cartref. Trwy’r cynllun ‘Design to Smile’ ac ymweliadau nyrsiai’r ysgol mae’r ysgol yn hybu pwysigrwydd iechyd a lles y disgyblion. Mae sefyllfa pob plentyn adref yn wahanol, ac felly trwy’r ysgol defnyddio’r cynlluniau ag asiantaethau yma, mae’n sicrhau bod pob plentyn yn cael ei ddangos sut i lanhau eu dannedd yn gywir.  Yn ogystal, pob blwyddyn mae Ysgol X yn cynnal ‘Diwrnod Sgiliau’. Prif bwrpas y diwrnod yw dangos i blant yr ysgol y fath o weithgareddau a chlybiau sydd ar gael iddyn nhw yn lleol, wrth hybu iechyd a lles. Mae’r ysgol yn gwahodd cynrychiolwyr o wahanol fusnesau a sefydliadau sydd o fewn pum cilometr o’r ysgol, er enghraifft, LC2 Abertawe a Phrifysgol Abertawe, I mewn i’r ysgol i hybu’r plant pwysigrwydd iechyd a lles ac i roi’r cyfle iddyn nhw roi cynnig ar weithgareddau newydd. O ganlyniad i ddigwyddiadau o’r math yma mae rhan fwyaf o ddisgyblion yn cymryd rhan yn yr amrywiaeth eang o weithgareddau corfforol y mae’r ysgol y neu ddarparu ac yn ymuno a gweithgareddau allgyrsiol (Estyn, 2018). Yn ogystal, mae’r ymweliadau addysgol yma yn dylanwadu’n gadarnhaol ar allu disgyblion i gydweithio, parchu barn pobl eraill a chodi eu hymwybyddiaeth o beryglon cymdeithasol (Estyn, 2018).

O fynychu’r sesiynau pontio a trwy gynnal ymchwil pellach, rwyf wedi dod i’r casgliad bod Ysgol X yn defnyddio’r gymuned i gefnogi’r dysgu yn y dosbarth. Mae defnyddio’r gymuned yn cael effaith cadarnhaol ar y disgyblion o ran iechyd a lles, a chefnogi eu cynnydd yn y dosbarth a fydd rhaid i mi felly ystyried hwn pan rwyf allan yn ysgolion. Roedd Ysgol X yn ysgol dda o ran bod y ffigwr o’r teuluoedd sy’n dioddef o dlodi yn isel. Gallai fod yn mynd i ysgol lle mae mwy o heriau y bydd  ar yr addysgu, dysgu, ac agweddau eraill yr ysgol. Mae’n bosib y bydd yr ysgol wedi’i lleoli mewn ardal fwy difreintiedig, lle bydd mwy o straen ariannol ar rieni, sydd yn gallu effeithio plant a’u gallu i ddysgu.  Yn debyg, roedd Ysgol X wedi’i lleoli yng nghanol tref, felly roedd digon o gyfleoedd ar gyfer y plant yn y gymuned leol. Gallai fod yn mynd i ysgol wledig, lle does dim gymaint o gyfleoedd i’r plant yn lleol, ac felly rhaid teithio ymhellach ar gyfer y cyfleoedd gwerthfawr.

